tl da sv da en de fi pt it hbs_lat en fr da en de da sv da en de fi pt it hbs_lat en fr da en de en en en en da da da da da da en da da da da da da en da da da da de da sv da da da da da da da da da da da da da da da sv da sv da de ca da da pl da de da it da da de eo da da da da sv en da da da da sv en da da da da da vo da da da da da da da hu da da da da da da da da da da hu en da da da da da da en da da da da da da en da en
Racen er udviklet i: USA.
Klassifikation: FCI Gruppe 5 (Spidshunde og racer af oprindelig type),
Sektion 5 (Asiatiske spidshunde og beslægtede racer).
En stor hund, solidt bygget, meget harmonisk, med god substans og svær benstamme. Det brede hoved, af form som en afskåret trekant, med dybt næseparti, relativt små øjne og opretstående ører, båret fremover næsten i fortsættelse af halsens overlinie, er karakteristiske træk for racen.
Forholdet mellem skulderhøjde og kropslængde er 9 til 10 hos hanner og 9 til 11 hos tæver.
Brystdybden måler halvdelen af skulderhøjden.
Afstanden fra næsespids til stop svarer til afstanden fra stop til nakkeknude som 2 til 3.
Venlig, opmærksom, hurtigt opfattende, værdig, lærevillig og modig.
Massivt, men afpasset efter kroppens størrelse. Det er uden rynker, når hunden er i ro.
Set fra oven har det form som en afskåret trekant.
Flad og bred mellem ørerne. En let fure strækker sig godt op over panden.
Veldefineret, men ikke for brat.
Bred og sort. Kun hos hunde med hvid pels accepteres en let og diffus pigmentmangel
- men sort næse foretrækkes altid.
Bredt, dybt og godt udfyldt.
Sorte og ikke hængende. Tungen er lyserød.
Kæberne er ikke rundede fortil, men afsluttes stumpt, stærke og kraftfulde. Stærke tænder med regelmæssigt og fuldt tandsæt (mangel på PM1 og M3 er tilladt).
Saksebid foretrækkes, men tangbid er acceptabelt.
Mørkebrune, relativt små, ikke udstående, af næsten trekantet form. Øjenrandene er sorte og tætsluttende.
Stift opretstående og små i forhold til hovedet. Hvis øret foldes fremad for at måle dets længde, vil spidsen berøre den øverste øjenrand. Ørerne er trekantede med let rundede spidser, brede ved basis og ikke for lavt ansatte. Set fra siden er ørerne vinklet fremad over øjnene, idet de følger halsens overlinie.
Tyk og muskuløs, med minimalt løs halshud. Den er forholdsmæssig kort og bliver gradvis bredere mod skuldrene. Nakkebuen er udtalt og går jævnt over i skallens bageste del.
Længere end højden. Huden er ikke for tynd, for stram eller for løs.
Bredt og dybt. Godt hvælvede ribben med veludviklet brystdybde.
Bugen er moderat optrukken.
Stor og vel beklædt med hår. Den er højt ansat og bæres op over ryggen eller mod flanken i trekvart, hel eller dobbelt krølle, altid holdt ned imod eller under ryglinien. En hale med trekvart krøl har spidsen godt nede på flanken. Haleroden er kraftig og stærk.
Den yderste halehvirvel kan nå ned til haseleddet, når halen sænkes eller holdes nedefter. Hårlaget er groft, lige og tæt, uden nogen form for fane.
Forbenene har svær benstamme og er lige set forfra.
Stærke og kraftfulde. De er moderat tilbagelagte.
Stillet en smule skråt fremefter i en vinkel på ca. 15º mod lodret.
Med stærk muskulatur. Den er i bredde og knoglekraft svarende til forparten. Vildkløer på bagbenene fjernes normalt. NB! Fjernelse af vildkløer er forbudt i Danmark.
Stærke, veludviklede og parallelle set bagfra.
Godt lavt ansatte, hverken ind- eller udaddrejede.
Lige fremadrettede kattepoter, godt hvælvede med tykke trædepuder.
Kraftfuld, med moderat skridtlængde og fraskub. Bagbenene bevæges i samme linje som forbenene. Ryggen forbliver stærk, fast og vandret.
Dobbelt pels. Underulden er tyk, blød og tæt og kortere end yderpelsen, som er lige, grov til stiv og står noget ud fra kroppen. Hårlaget er kort på hovedet, nederst på benene og på ørerne. Hårenes længde på manke og kryds er ca. 5 cm - altså en smule længere end på resten af kroppen - undtagen på halen, hvor pelsen er længst og mest rigelig.
Alle farver som rød, fawn, hvid etc, - også pinto (broget) og brindlet. Farverne er klare og rene, med godt afstemte aftegninger, med eller uden maske og blis. Hvide hunde (ensfarvede) har ingen maske. Pinto-farvede hunde har hvid bundfarve med store, jævnt fordelte aftegninger på hovedet og mere end en trediedel af kroppen.
Underulden kan have en anden farve end yderpelsen.
Skulderhøjde: Hanner 66-71 cm, Tæver 61-66 cm.
Enhver afvigelse fra de foregående punkter betragtes som en fejl, hvis betydning for bedømmelsen skal stå i nøje forhold til afvigelsens omfang og dens indvirkning på hundens sundhed og velbefindende.
• Feminine hanner, maskuline tæver (omvendt kønspræg).
• Smalt eller tilspidset hoved.
• Manglende tænder (undtagen PM1 og M3).
• Blå- eller sortplettet tunge.
• Ind- eller udaddrejede albuer.
• Enhver antydning af halskrave eller faner.
• Skyhed eller aggressivitet.
• Mangelfuld i substans.
• Aggressivitet eller overdreven skyhed
• Enhver hund, der tydeligt viser fysiske eller adfærdsmæssige abnormiteter, skal diskvalificeres.
• Næsen total upigmenteret eller med upigmenterede områder (sommerfuglenæse).
• Ørerne hængende eller foldede.
• Halen båret seglformet eller uden krølle.
• Hanner under 63,5 cm, tæver under 58,5 cm.
• Hanhunde skal have to normalt udviklede testikler i pungen.
• Kun funktionsdygtige og klinisk sunde hunde med racetypisk bygning bør
Copyright © KiThoGi Akitas